# Rauf Məmmədov

Rauf Məmmədov (nom àzeri), conegut també amb el nom de Raüf Mamédov, segons la transcripció del seu nom en rus (Рау́ф Маме́дов), nascut el 26 d'abril de 1988 a Bakú, és un jugador d'escacs àzeri, que té el títol de Gran Mestre des de 2004.
A la llista d'Elo de la FIDE del març de 2021, hi tenia un Elo de 2654 punts, cosa que en feia el jugador número 5 (en actiu) de l'Azerbaidjan, i el número 91 del rànquing mundial. El seu màxim Elo va ser de 2679 punts, a la llista de maig de 2011 (posició 60 al rànquing mundial).

## Resultats destacats en competició

El 2004 es proclamà Campió d'Europa Sub-16, a Ürgüp. Fou campió de l'Azerbaidjan els anys 2006 i 2008. El 2008 empatà als llocs 3r-7è amb Dmitri Andreikin, Denís Ievséiev, Vassili Iemelin i Eltaj Safarli al Memorial Txigorin.
El 2009, empatà als llocs 1r-3r amb Dmitri Andreikin i Iuri Kuzúbov al torneig The SPICE Cup, de Categoria XVI disputat a Lubbock (Texas) i organitzat per la Universitat de Texas Tech i el Susan Polgar Institute for Chess Excellence (SPICE). El 2011 guanyà el Corsica Masters d'escacs blitz, i empatà al 5è lloc (fou finalment 9è per desempat) al 12è Campionat d'Europa individual de 2011, cosa que el classificà per la Copa del món.
Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi va tenir una mala actuació; fou eliminat en primera ronda per Abhijeet Gupta (½-1½).
El gener del 2015 no nou fou campió de l'Azerbaidjan jugat a Bakú. El desembre de 2015 a Minsk (Belarús), fou campió d'Europa d'escacs llampec després de derrotar per 2 a 0 a la final a Vladimir Belous.
El 2016 fou segon al memorial Agzamov (va perdre al desempat, amb Farrukh Amonatov).

## Participació en competicions per equips

El 2009, va formar part de l'equip àzeri que va guanyar la medalla d'or al Campionat d'Europa per equips jugat a Novi Sad. En l'edició anterior, a Creta 2007, formà part també de l'equip de l'Azerbaidjan que va guanyar, en aquella ocasió, la medalla de bronze.

## Vida personal

Məmmədov està casat amb la Gran Mestre Femenina ucraïnesa Nataliya Buksa.

## Notes i referències

* 1 2 «Nota biogràfica de Rauf Məmmədov» (en anglès). Chessgames.com. [Consulta: 19 desembre 2011].
* ↑ «"Rànquing d'escaquistes per federació: Azerbaidjan"» (en anglès). lloc web de la FIDE. [Consulta: 25 març 2021].
* ↑ Posició al rànquing mundial i evolució Elo de Rauf Məmmədov «benoni.de» (en alemany). Arxivat de l'original el 2013-12-31. [Consulta: 19 desembre 2011].
* ↑ «Archive. Tournament report April 2008: M.Chigorin Memorial 2007 A» (en anglès). FIDE. [Consulta: 19 desembre 2011].
* ↑ «Chess, Goddess and Everything: 2009 SPICE Cup» (en anglès). Goddesschess.blogspot.com, 27-09-2009. [Consulta: 18 març 2014].
* ↑ «Curtain's down in 2009 SPICE Cup» (en anglès). chessconnoisseur, 30-09-2009. [Consulta: 18 març 2014].
* ↑ «SPICE Cup 2009 en Texas» (en castellà). Chessbase, 02-10-2009. [Consulta: 18 març 2014].
* ↑ «Archive. Tournament report novembre 2009: Spice Cup 2009 - Group A» (en anglès). FIDE. [Consulta: 18 març 2014].
* ↑ «Рауф Мамедов стал победителем блиц-турнира во Франции» (en rus). 1news.az, 31-10-2011. [Consulta: 19 desembre 2011].
* ↑ 2011: «Vladimir Potkin Becomes European Champion» (en anglès). Chessdom. Arxivat de l'original el 2011-04-09. [Consulta: 11 juny 2011].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 19 de desembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 19 desembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 8 desembre 2011].
* ↑ «Mamedov guanya el campionat d'Azerbaijan 2015». chessbase.com. [Consulta: 27 gener 2015]. (anglès)
* ↑ «Rauf Mamedov wins European Blitz Championship 2015». fide.com. [Consulta: 21 desembre 2015].
* ↑ «Farrukh Amonatov winner of Agzamov Memorial» (en anglès). Chessdom, 28-04-2016.
* ↑ L'equip el formaven Xakhriar Mamediàrov, Teimur Radjàbov, Vugar Gaixímov, Raüf Mamèdov i Qadir Huseynov: «Gold for Azerbaijan and Russia in Novi Sad» (en anglès). chessvibes.com, 30-10-2009. Arxivat de l'original el 2011-07-26. [Consulta: 19 desembre 2011].
* ↑ Вугар Гашимов принес золото сборной Азербайджана Arxivat 2012-02-23 a Wayback Machine. (rus)
* ↑ Сборная Азербайджана стала чемпионом Европы по шахматам (rus)
* ↑ «Azerbaijan Takes Gold in European Team Championship» (en anglès). chess.about.com, 02-11-2009. Arxivat de l'original el 2009-11-10. [Consulta: 19 desembre 2011].
* ↑ «"Только с тобой". Рауф Мамедов спел Наталье Буксе на их свадьбе» (en rus), 20-11-2018. Arxivat de l'original el 2018-12-27.